Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: szükségképpen korlátozzák más hatalmi ágak jogosítványait”. [28/1995. (V. 19.) AB határozat, ABH 1995, 138,
Paragraph Index: 50

szükségképpen korlátozzák más hatalmi ágak jogosítványait”. [28/1995. (V. 19.) AB határozat, ABH 1995, 138, 142.] A hatalommegosztás elve tehát a hatalmi ágak egyensúlyát biztosítja. A hatalommegosztás akkor érvényesül, ha a hatalmi ágak egymást érdemben korlátozhatják. A köztársasági elnöknek a törvények kihirdetéséhez kapcsolódó visszaküldési vagy az Alkotmánybíróság elõtti indítványtételi jogosítványa (a jogirodalomban elterjedt kifejezéssel: politikai vagy felfüggesztõ hatályú vétó, illetve alkotmányossági vétó) a hatalommegosztás egyfajta konkretizálását jelenti. A köztársasági elnöknek a törvényhozási folyamatra kiható jogkörei nem formálisak, a köztársasági elnök az aláírási jogkörének gyakorlásával, illetve annak megtagadásával tényleges korlátját, ellensúlyát jelenti az Országgyûlés törvényalkotási tevékenységének. A törvényhozó hatalom érdemi korlátozása biztosítja a hatalommegosztás elvének érvényesülését az Alkotmány 26. §-a szerinti eljárásban. A hatalommegosztás rendszerében azonban a hatalmi ágak, az alkotmányos szervek egymás mûködését, a hatáskörök gyakorlását nem akadályozhatják. A hatalommegosztás elvébõl fakad az a követelmény, hogy a köztársasági elnök a törvényhez fûzõdõ egyet nem értésével nem lehetetlenítheti el a törvényhozást. Az Országgyûléstõl törvényhozási joga nem vonható el, csupán arra kényszeríthetõ, hogy korábbi döntését újra megfontolja, vagy eljárása során az alkotmányi elõírásokat tiszteletben tartsa. A törvényalkotási jog elvonását jelentené az, ha a köztársasági elnök a törvényt mindaddig visszaküldhetné az Országgyûlésnek, amíg az nem kerül az államfõ észrevételeinek megfelelõ tartalommal elfogadásra. Az Alkotmánybíróság a törvény elõzetes alkotmányossági vizsgálata során, alkotmánysértés megállapítása esetén csak tartalmi követelményeket határozhat meg, az Alkotmánynak megfelelõ törvényszöveg meghatározására azonban nincs lehetõsége. 2.2. Az alkotmányos demokráciában érvényesülnie kell az elválasztott hatalmi ágak együttmûködési kötelezettségének. Az Alkotmánybíróság a 3. ABh-ban rámutatott arra, hogy „az Alkotmányban szabályozott szervek alkotmányos jelentõségû hatásköreiket jóhiszemûen, feladataik teljesítését kölcsönösen segítve és együttmûködve gyakorolják” (ABH 1992, 207, 218.). Az alkotmányos szerveknek vannak azonban olyan hatásköreik is, amelyek gyakorlása során nem terheli õket együttmûködési kötelezettség. Ez esetben a szerv hatáskörét gyakorolva önállóan hozza meg döntését, más szervnek nincsen javaslattételi, egyetértési, indítványozási, ellenjegyzési, ellenõrzési stb. joga, ebbõl következõen a döntés teljes felelõssége is az adott szervet terheli. Az Alkotmánybíróság az 1. ABh-ban is megkülönböztetett olyan hatásköröket, amelyek gyakorlásával a köztársasági elnök önállóan, más szervtõl függetlenül hoz döntést. (1. ABh, ABH 1991, 217, 232.) Az Alkotmánybíróság a köztársasági elnök jogállásának elsõ értelmezése során csoportosította a köztársasági elnök döntési hatásköreit. Az egyik csoportba azokat sorolta, amelyeken keresztül a köztársasági elnök „más szerv döntését kezdeményezi; a végleges és az elnökre is kötelezõ döntést más szerv hozza meg”. (1. ABh, ABH 1991, 217, 232.) Ilyen jogkörként minõsítette az Alkotmánybíróság a köztársasági elnöknek az Alkotmány 26. § (2)—(5) bekezdésében biztosított jogosítványát (1. ABh, ABH 1991, 217, 233.) is, melynek értelmében a köztársasági elnök indítványa alapján más szerv hozza meg a végleges döntést. Ezen jogkör gyakorlásánál kifejezetten érvényesül a hatalmi ágak közötti együttmûködési kötelezettség. 2003/145. szám Az Alkotmánybíróság a 675/B/2001. AB határozatában kifejtette, hogy a köztársasági elnöknek a visszaküldés tekintetében „nincs formális indokolási kötelezettsége, csupán észrevételeit kell megosztania az Országgyûléssel. Az Országgyûlésnek a visszaküldés tényét tudomásul kell vennie, és az Alkotmány 26. § (3) bekezdésében foglaltak alapján a törvény újratárgyalási kötelezettsége terheli”. (ABH 2002, 1320, 1326.) Az Alkotmánybíróság értelmezése szerint — az alkotmányos jelentõségû hatáskörök jóhiszemû gyakorlásából, a kölcsönös segítség elvébõl következõen — a köztársasági elnöknek úgy kell — a törvény visszaküldésével együtt — észrevételeit közölnie, hogy azok alkalmasak legyenek a törvény érdemi újratárgyalására vonatkozó eljárás megindítására, lefolytatására. Ebbõl következõen a köztársasági elnök minden esetben köteles az észrevételeit közölni, azokat az átiratba belefoglalni. Az Országgyûlés az államfõi észrevételek alapján tárgyalja újra a törvényt. Az alkotmányos szervek együttmûködésébõl következõen a köztársasági elnöknek észrevételeit egyértelmûen kell megfogalmaznia, ezzel is elõsegítve az Országgyûlés munkáját. A köztársasági elnöknek az észrevételeit írásban kell közölnie, de annak formájára az országgyûlési indítványokkal kapcsolatos házszabályi elõírások nem vonatkoznak. A Házszabály az elnöki észrevételekkel kapcsolatos eljárásra a zárószavazás elõtti módosító indítványok megtárgyalására vonatkozó szabályokat rendeli alkalmazni. Az államfõi észrevételeknek nem kell feltétlenül új érveket tartalmazniuk. A köztársasági elnök az észrevételeiben megfogalmazhat olyan érveket is, amelyek az országgyûlési vitában már elhangzottak. A törvény országgyûlési vitájában korábban esetleg már elhangzott, de az államfõ által közölt észrevételeket ismételten meg kell fontolni. A köztársasági elnök alkotmányos jogállása indokolja azt, hogy az észrevételeit a képviselõk országgyûlési hozzászólásaitól eltérõen, kiemelten kezeljék. A köztársasági elnök az Alkotmány 29. § (1) bekezdése szerinti alapvetõ feladata (az államszervezet demokratikus mûködése feletti õrködése) keretében nyilvánítja ki a törvényhez kapcsolódóan az egyet nem értését. Az általa kifejtett érveknek más a súlya és a nyilvánosságra gyakorolt hatása. Az államfõi észrevételekben foglalt kifogások nemcsak az országgyûlési képviselõk, hanem szélesebb nyilvánosság számára fogalmazódnak meg. Az országgyûlési képviselõk számára biztosítani kell továbbá azt, hogy az államfõi észrevételek tartalmát kellõ idõben megismerjék, annak alapján a törvény újratárgyalására megfelelõ módon fel tudjanak készülni, a vitán, szavazáson részt tudjanak venni, és egyéb képviselõi jogosítványaikat (pl. módosító javaslat benyújtása) is gyakorolhassák. Amennyiben az Országgyûlés olyan ülésen tárgyalja meg a köztársasági elnök által visszaküldött törvényt, amelynek összehívására úgy került sor, hogy nem állt rendelkezésre megfelelõ idõ a képviselõi jogok gyakorlására, illetve az erre való felkészülésre, az államfõ észrevételezési joga tartalmilag kiüresedik, észrevételeinek tartalmi megtárgyalása nem lehetséges. 2.3. A demokratikus jogállam feltételezi továbbá a demokratikusan elfogadott eljárási szabályokat, illetve az azoknak megfelelõ döntéshozatalt. Az alkotmányos demokrácia összetett rendszer, melyben részletes eljárási szabályok rendezik több szerv — olykor folyamatos — együttmûködését. A szervek együttmûködését, tevékenységük kölcsönös ellenõrzését biztosító szabályok azért jelentõsek, mert az eljárás eredményének — a döntésnek — a demokratikus legitimitását az eljárási szabályok megléte, továbbá feltétlen és maradéktalan betartása biztosítja. Az alkotmányos jelentõségû eljárási szabályok megsértése formailag érvénytelen (közjogi érvénytelenség) és illegitim döntést eredményez. Az Alkotmányra visszavezethetõ eljárási szabályok sérelmével meghozott döntésnek nincs sem alkotmányos legalitása, sem demokratikus legitimitása. Az Alkotmány 26. §-ával kapcsolatos eljárásokban valamennyi eljárási szabály egyaránt fontos. Minden eljárási szabály, minden eljárási szakasz azonos legitimációs erõvel rendelkezik. Az eljárási szabályok kivétel nélküli és feltétlen betartása a demokratikus jogállamiság alapvetõ követelménye. Az eljárási értelemben vett együttmûködés azt jelenti, hogy az adott döntéshozatali eljárásban résztvevõ minden szervezet, intézmény, közjogi méltóság korlátozás nélkül és zavartalanul élhet az eljárásban meghatározott jogaival, gyakorolhatja hatáskörét, és biztosan számíthat arra, hogy az eljárás minden résztvevõje biztosítja és tiszteletben tartja az õ döntéshozatali jogosítványait. Az alkotmányos demokráciában az eljárási szabályok kivétel nélküli és feltétlen betartását elsõsorban a döntéshozatalban résztvevõ — ellenérdekû és olykor eltérõ jogállású, eltérõ funkciókat betöltõ — szervek ellenõrzik és kényszerítik ki. Az eljárási szabályokat sértõ módon meghozott döntés alkotmányos legalitását és legitimitását bármely, a döntéshozatalban részt vevõ személy, szervezet vagy intézmény — jogszerûen és jogilag szabályozott eljárásban — kétségbe vonhatja. Ezen túlmenõen — az Abtv.

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes